Tulip nyaéta tutuwuhan anu kaasup kana kulawarga Lilicae, ngaran latinna Tulipa.  Tulip asalna ti Asia Tengah jeung Asia Barat nyaéta di kawasan Pagunungan Pamir jeung Pagunungan Hindu Kush ogé stepa di Kazakhtan.  Kembang tulip kasohor pisan di Walanda, sedeng kembanganna téh di bulan Maret nepi ka April. Ku kituna, Walanda disebut nagri tulip. Tapi mimitina tulip mangrupa kembang nasional di Nagara Iran jeung Turki. Saenyana, tulip téh kaasup kembang nu liar. Masarakat di Nagara Turki, nu munggaran ngabudidayakeun tulip ti awal taun 1000-an, nyaéta nalika masa pamaréntahan kakhalifahan Utsmaniyah. Utamana nalika aya dina kakawasaan Sultan Ahmed III (1703-1730), nepi ka disebut éra kembang tulip. Sedeng asup ka Walanda téh abad  ka 16-an. Ngaran tulip ogé asalna tina basa Turki “surban” anu hartina kaén anu dibeulitkeun kana sirah.

Ciri mandiri 
Tulip anu kaasup 10 kembang pangéndahna di dunya mibanda sababaraha ciri, di antarana :
 Kembang taunan anu jangkungna 10 cm-70 cm.
 Daunna miboga lapisan lilin, nyempit tur panjang.
 Makutana mibanda 6 daun.
 Warnana rupa-rupa, aya beureum, oranyeu, konéng, héjo, jeung bungur.
 Nalika makutana ligar, rupana mirip jeung kuncup.
 Dina daunna bagéan handap aya bulu-bulu jeung tulang daun anu mangrupa bachidodromus.  
 Catangna ajeg lempeng.

Spésiés 
 Tulip Acuminata ; Jenis tulip anu langka, kembangna warna beureum, bagéan luhurna lencop, sedeng bagéan handapna warna konéng. Sok disebut tulip api.
 Tulip Agenensis ; Jenis tulip anu kembangna warna beureum, jeung warna hideung konéng di tengahna.
 Tulip Armena ; Jenis tulip anu asalna ti Turki, tumuwuh di wewengkon suku gunung batu.
 Tulip Auchierana ; Jenis tulip anu kembangna warna kayas jeung tengahna warna konéng. Sumebar di sababarah nagara di antarana Lebanon, Suriah, Turki, Iran, Israél jeung Rusia.
 Tulip Batalini ; Jenis tulip anu warnana konéng sumebarna di Uzbékistan.
 Tulip Bakeri ; Jenis tulip anu liar di Crete, kembanganna bulan Maret nepi ka April.
 Tulip Biflora ; Jenis tulip anu sumebar di Tenggara Rusia jeung Balkan.
 Tulip Borszczowii ; Jenis tulip nu tumuwuh dina usu semi.
 Tulip Butkovii ; Jenis tulip anu warnana bodas jeung gandaria.
 Tulip Carinata ; pulasna beureum. 
 Tulip Celsiana ; Kembangna warna konéng  jeung daunna méncos.
 Tulip Dasystemon ; Kembangna warna konéng jeung bodas.
 Tulip Edulis ; Kembangna warna bodas.
 Tulip Ferganica ; Makuta luarna warna beureum sedeng jerona warna konéng.
 Tulip Tarda ; jenis tulip anu warnana konéng, tungtung makutana warna bodas.
 Tulip Urumiensis ; jenis tulip anu warnana konéng, makutana laléncop.
 Tulip Violacea ; jenis tulip anu warnana kayas jeung coklat.
 Tulip Whittali ; jenis tulip anu warnana oranyeu jeung tengahna coklat.

Varian

Tulip anu kembanganna leuwih gancang 
 Single Early ; Daun makutana aya 6, kembanganna bulan April, jeung jangkungna 20 cm - 30 cm.
 Double Early ; Makutana leuwih ti 6, kembanganna bulan Maret,  jeung jangkungna 20 cm - 30 cm. 
 Kaufmaniana ; Kembanganna bulan Maret, catangna pendék, jeung jangkungna 10 cm - 20 cm.
 Fosteriana ; Babari ligarna, catangna pendék, jeung jangkungna 10 cm - 20 cm.

Tulip anu kembanganna rada elat 
 Triumph ; Bentuk kembangna siga endog, catangna kuat tur fléksibel kana cuaca, jeung jangkungna 25 cm - 41 cm.
 Darwin Hybrid ; Catangna kuat tur tahan kana virus, kembanganna ligar bulan April, jeung jangkungna 30 cm - 51 cm. Kapanggihna nalika perang dunia kadua. Hasil persilangan antara tulip fosterianan jeung tulip darwin.
 Greigii ; Catangna kukuh, ukuranna kembangna teu pati gedé tur rekah nalika kacahyaan panonpoé, kembanganna bulan April, jeung jangkungna 20 cm - 30 cm.

Tulip anu kembanganna elat 
 Single late ; Makutana leutik pisan. Catangna panjang jeung kuat, kembangan di ahir bulan April, jeung jangkungna 37 cm - 76 cm.
 Double late ; Makutana loba, kembangan di ahir bulan april, jangkungna 30 cm - 41 cm.
 Lily-flowered tulip ; Catangna panjang, daun makutana méncos, kembangan di ahir bulan April, jeung jangkungna 37 cm - 76 cm.
 Fringed group ; Makutana siga nu pinuh ku Kristal, kembangan ahir bulan April, jeung jangkungna nepi ka 76 cm.
 Vridiflora ; Umurna panjang, kembangan ahir bulan April, jeung jangkungna 41 cm - 61 cm.
 Rembrandts ; Bebas tina panyakit, kembangan ahir bulan April.
 Parrot ; Catangna kukuh tur kuat, dina tengah makutana aya warna héjoan, kuat dina cuaca anu teu hadé, kembangan ahir bulan April, jeung jangkungna 31 cm - 41 cm.

Mangpaat 
Lian ti kaéndahan kembangna, tulip ogé miboga mangpaat pikeun kaséhatan, di antarana :
 Ubar panyakit anémia.
 Ngalancarkeun aliran getih.
 Ubar kanker getih.
 Ngubaran kasakit nyeri tonggong.
 Ubar linu.
 Antiparasit dina getih.
 Antioksidan nu alami.
 Nyéhatkeun kulit.

Rujukan 

Tutuwuhan